

**Conveni regulador de divorci sense fills amb liquidació de règim econòmic matrimonial** (art. 233-2, 232-12, 552-9; 552-10, 552-11 i 552-12 del Codi civil de Catalunya)

**Autora: Vanessa Fraile Ortega (advocada)**

**CONVENI REGULADOR DE DIVORCI**

..............., ....... de/d’................. de ..............

**R E U N I T S / D E S**

D’una banda, ..................,major d’edat, casat/da, veí/ïna de .................., c/ .................., núm. ....., pis ....., i amb DNI núm. .................. .

I de l’altra, ..................,major d’edat, casat/da, veí/ïna de ..................,c/ ..................,núm. ....., pis ....., i amb DNI núm. .................. .

Actuen lliurement en el seu nom i interès, i es reconeixen mútuament la capacitat legal necessària per contractar i obligar-se i, en especial, per assumir i complir els pactes que segueixen. Un cop rebuts els assessoraments legals que han considerat oportuns,

**M A N I F E S T E N**

**1.** Que varen contraure matrimoni a ..................,el dia ..... de/d’ ......... de ......... . Aquest matrimoni va ser inscrit en el Registre Civil de ..................,tom ........, pàgina ..... .

**2.** Que el matrimoni no ha tingut fills.

**3.** Que el règim econòmic matrimonial és el de separació de béns previst i regulat a l’article 232-1 i següents del Codi civil de Catalunya, sense que hagin atorgat capítols matrimonials a favor d’un altre règim econòmic.

**4.** Que l’últim domicili familiar ha sigut el del c/ ..................,núm. ....., pis ....., del municipi de .................. .

**5.** Que han decidit divorciar-se, i atès que el seu interès és acordar amistosament els efectes de la fi del matrimoni per causa de divorci segons preveu l’article 86 del Codi civil espanyol, i havent arribat a un acord sobre les mesures que han de regular el divorci esmentat, d’acord amb el que estableix l’article 233-2 del Codi civil de Catalunya subscriuen aquest **conveni regulador de divorci**, el qual sotmetran a homologació judicial i fonamenten en els pactes següents.

**P A C T E S**

**1. Divorci**

Les parts mantenen la decisió, presa de mutu acord, de continuar les seves vides per separat, i ara, mitjançant la signatura d’aquest document, **decideixen procedir al** **divorci** i, per això, es dispensen mútuament de les obligacions que imposa l’article 231-2 i concordants del Codi civil de Catalunya.

Així mateix, totes dues parts es comprometen formalment, des de la signatura d’aquest conveni, a respectar-se en les relacions privades i davant tercers, així com a evitar tota ingerència en la vida i en les relacions privades de cadascú. Les parts revoquen els consentiments fets i els poders que qualsevol d’elles tingui per acords anteriors, i s’obliguen a complir des d’avui aquest Conveni.

**2. No hi ha filiació**

Atès que d’aquest matrimoni no hi ha fills, les parts no acorden cap mesura al respecte.

**3. De l’habitatge familiar i del parament de la llar**

.................. . *(Respecte de l’habitatge familiar, indiqueu si es vendrà a una tercera part, o bé si s’adjudica a una de les parts segons el que s’hagi pactat o el que correspongui.)*

Les parts adjufiquen en la seva totalitat el parament de la llar de l’habitatge familiar del c/ ..................,núm. ......, pis ......, a ..................,el/la qual n’esdevé el propietari/ària. Procedeixen així com a compensació, perquè .............. s’adjudica ........... . *(Indiqueu un altre bé comú com un vehicle o el parament d’un altre habitatge comú.) (També es pot pactar que el parament de la llar ha estat repartit per meitats.)*

**4. Prestació compensatòria i compensació econòmica per raó del treball**

No compleixen els requisits de l’article 233-14 del Codi civil de Catalunya, per tant, les parts no acorden cap quantitat.

Tampoc s’escauen els supòsits de l’article 232-5 del Codi civil de Catalunya, per tant, tampoc fixen cap compensació a favor d’un/a o altre/a cònjuge.

**5. Liquidació del règim econòmic matrimonial: divisió dels béns en comunitat ordinària indivisa, comptes bancaris**

**5.1.** En estar casats/des en règim de separació de béns, cada cònjuge conserva els seus propis béns patrimonials.

**5.2.** Respecte als **béns comuns**, existeixen els següents:

**5.2.1** **Compte bancari comú:** compte .................. a l’entitat ..................,del qual són titulars les parts, en el qual s’ingressen ................., i hi ha domiciliades .................. . Respecte d’aquest compte bancari, totes dues parts acorden que .................. .

**5.2.2 Vehicle:** el vehicle de marca ................., model ............ i matrícula ..............., té la titularitat a nom de ........................, tot i que durant el matrimoni ha tingut l’ús familiar següent: ............. .

Respecte d’aquest bé, totes dues parts acorden que .................. .

**5.2.3 Béns immobles per meitat i proindivís:** els/les cònjuges són propietaris/àries en comú, per meitat i proindivís, de **tres immobles**:

**a)** **Habitatge familiar del c/ ...............** **de .............**

Són propietaris/àries en comú, per meitat i proindivís, de l’habitatge del c/ .................., núm. ....., pis ......, del municipi de .................., que és la finca que es descriu seguidament:

*(Feu la descripció registral de la finca.)*

* Títol: pertany als/les cònjuges per meitat i proindivís, en virtut de l’escriptura de compravenda de data .........., autoritzada pel notari/ària de ..............., Sr/a. ................, amb el número ............... del seu protocol. Inscripció ....., de data ..............., tom ....., llibre ....., foli ..... .
* Inscrita: en el Registre de la Propietat de .................. núm. ........., al tom .............., llibre ..................., foli ............., finca registral núm. ................. .
* Referència cadastral: ............................................
* Càrregues: lliure.
* Valor:valoren la finca en **.................... €,** per la qual cosa la meitat és ................ €.

**b) Habitatge ubicat al c/ .............. de ...............:**

Els/Les cònjuges són propietaris/àries en comú, per meitat i proindivís, del pis del c/ .................., núm. ....., pis ......, del municipi de .................., que és la finca que es descriu seguidament:

*(Feu la descripció registral de la finca.)*

* Títol: pertany als/les cònjuges per meitat i proindivís, en virtut de l’escriptura de compravenda de data .........., autoritzada pel notari/ària de ..............., Sr/a. ................, amb el número ............... del seu protocol. Inscripció ...., de data ..............., tom ....., llibre ....., foli ..... .
* Inscrita: en el Registre de la Propietat de .................. núm. ........., al tom .............., llibre ..................., foli ............., finca registral núm. ................. .
* Referència cadastral: ............................................
* Càrregues: consta la inscripció d’hipoteca a favor de .............., amb número de contracte ................, constituïda en data de .........., amb venciment final el .................., per a respondre a un capital de .............. €. En data ...................... restava un capital pendent d’amortitzar de **.................... €,** **amb la qual cosa correspon** **a cadascun dels signants abonar la meitat, és a dir, ........................ €.**

Respecte d’aquest deute comú, els sotasignats/des manifesten que en el moment de signar aquest Conveni, la hipoteca abans esmentada ha estat **cancel·lada** totalment.

Per tant, aquest immoble queda **lliure de càrregues**.

El cost de les despeses bancàries, notarials i registrals que es meritin per la cancel·lació de la hipoteca a favor de .............., amb número de contracte .............., han de ser assumides per les dues parts al 50%.

Valor: el valor net de la finca és ....................... €, per la qual cosa la meitat és ..................... €.

**c)** **Plaça d’aparcament ubicada al c/ .................... de ............. .**

Els/Les cònjuges són propietaris/àries en comú, per meitat i proindivís, de la plaça d’aparcament núm. ........ del c/ ...................., núm. ......., de ..............., que és la finca que es descriu seguidament:

*(Feu la descripció registral de la finca.)*

* Títol: pertany als/les cònjuges per meitat i proindivís, en virtut de l’escriptura de compravenda de data .........., autoritzada pel notari/ària de ..............., Sr/a. ................, amb el número ............... del seu protocol. Inscripció ....., de data ..............., tom ....., llibre ....., foli ..... .
* Inscrita: en el Registre de la Propietat de .................. núm. ....., al tom ....., llibre ....., foli ....., finca registral núm. ................. .
* Referència cadastral: ............................................
* Càrregues: lliure.
* Valor:valoren la finca en **.................... €**, per la qual cosa la meitat és ................ €.

**5.3.** Respecte al **deute comú**, com ja s’ha dit abans, totes dues parts manifesten que a la signatura d’aquest conveni la hipoteca abans esmentada ha estat **cancel·lada totalment**, per la qual cosaen la data d’aquest document ja no tenen cap deute en comú.

Totes dues parts acorden que el cost de les despeses bancàries, notarials i registrals meritades per la cancel·lació de la hipoteca a favor de ....................., amb número de contracte ..............., han de ser assumides per les dues parts al 50%.

Per tant, un cop cancel·lada la hipoteca, **no existeix** cap bé comú amb càrregues.

**5.4.** Els/Les cònjuges, de comú acord, han fixat com a valor de mercat actual dels immobles que tenen per meitat i en proindivís el següent:

a) Domicili conjugal, al c/ .................., núm. ....., pis ....., del municipi de ..................: **valorat en ................ €.**

b) Pis del c/ .................., núm. ....., pis ......, del municipi de ..................: **valorat en ................ €.**

c) Plaça d’aparcament núm. ...... del c/ .................., núm. ....., del municipi de ..................: **valorat en ................ €.**

En conseqüència, el valor total net dels tres immobles, a la data de la signatura del conveni, és de ................... €, per tant, els correspon a cada un/a la meitat, és a dir, ................. €.

**5.5.** Atès que els/les cònjuges estan interessats/des, **a causa del divorci**, a finalitzar la indivisió que mantenen sobre les finques descrites, que consideren materialment indivisibles, les parts compareixents volen dissoldre la comunitat dels béns immobles descrits i sortir de la indivisió; per la qual cosa, de conformitat amb el que disposen els articles 232-12, 552-9, 552-10, 552-11.6, 552-12 i concordants del Codi civil català, dissolen la comunitat de béns, declarant **extingida la comunitat** per quotes entre ells existent sobre les tres finques descrites, i acorden el següent:

**a) Adjudicar a .................. la plena propietat** (100%) de l’habitatge descrit a la lletra a) del punt 5.2.3. Per tant, ............... esdevé l’únic propietari/ària en l’exercici del dret abstracte que li correspon en la seva qualitat de copropietari/ària i atesa la indivisibilitat de la finca, que ha estat valorada en ................... €.

**b) Adjudicar a .................... la plena propietat** (100%) del **pis i la plaça d’aparcament** descrits a les lletres b) i c) del punt 5.2.3. Per tant, ............... esdevé l’únic propietari/ària en l’exercici del dret abstracte que li correspon en la seva qualitat de copropietari/ària i atesa la indivisibilitat de les finques valorades en ............... € (............ + ...........).

**c)** En virtut de la present **dissolució de condomini** amb adjudicació de les finques descrites, es genera un excés d’adjudicació a favor de ............... en la quantitat de ............ €, i per això, totes dues parts acorden que .............. ha de pagar a .............. la quantitat esmentada de la forma següent: ................ . (*Indiqueu la forma de pagament.)*

**d)** Amb el cobrament per part de .................. de la quantitat de ............... €, les dues parts compareixents reben el mateix valor, i per tant, **no es produeix cap excés d’adjudicació a favor de cap de les parts.** Així doncs, es consideren saldades i liquidades les quantitats a plena conformitat per raó de l’adjudicació esmentada, i en conseqüència, renuncien a no demanar ni reclamar res més per raó de l’adjudicació esmentada.

**5.6.** A fi que aquesta **dissolució de condominis i adjudicacions** tingui accés al Registre de la Propietat núm. ...... de .............., mitjançant la inscripció en el Registre esmentat del testimoni de la sentència de divorci que aprovarà aquest Conveni, **les parts:**

**a) Atorguen que** .................. adjudica la seva meitat indivisa de la finca descrita a la lletra a) del punt 5.2.3: habitatge conjugal, a favor de ...................., i aquest/a accepta.

A conseqüència de la dissolució esmentada i l’adjudicació subsegüent, **........................... queda com a únic propietàri/a** de la totalitat de la finca descrita a la lletra a) del punt 5.2.3 ubicada al c/ .................. núm., ......., pis ........, de ................... .

**b) Atorguen que** .................. adjudica les seves meitats indivises de la finca descrita a la lletra b) del punt 5.2.3, pis ubicat al c/ ................., núm. ......, pis ......, així com de la plaça d’aparcament descrita a la lletra c) del punt 5.2.3, plaça d’aparcament núm. ......, situada al c/ ................., núm. ......, de ..................., a favor de ......................, i aquest/a ho accepta.

A conseqüència de la dissolució esmentada i l’adjudicació subsegüent, **..................... queda com a únic propietari/ària** de la totalitat de les finques descrites en les lletres b) i c) del punt 5.2.3.

**c)** Manifesten conèixer i acceptar l’estat físic de les finques que s’han adjudicat i dels immobles que en formen part.

**d)** Manifesten que l’atorgament d’aquest document equival a la tradició, i es perfeccionarà en el moment que es ratifiqui en presència judicial o notarial en el procediment de divorci que insten de mutu acord.

**e)** .....................*(Indiqueu l’acord sobre qui assumeix les despeses d’inscripció registral.)*

**f)** .....................*(Podeu esmentar articles sobre les qüestions fiscals.)*

**5.7.** Totesdues parts compareixents consideren liquidat i dividit el patrimoni comú existent entre elles, i es comprometen a no demanar ni reclamar res més per aquests conceptes.

**6. Eficàcia del present conveni**

Amb la signatura del present Conveni regulador, les persones que subscriuen es comprometen a ratificar-lo en presència judicial o notarial en el procediment de divorci que instin de mutu acord.

I, com a prova de conformitat i acceptació, les parts reunides ratifiquen el contingut de tots i cada un dels pactes que integren aquest document, el qual constitueix un conjunt negocial indivisible, atès que uns pactes són conseqüència dels altres, i el qual ha estat redactat seguint les seves pròpies instruccions. Les parts el subscriuen per triplicat i a un sol efecte en el lloc i data indicats a l’inici.

(*signatura*) (*signatura*)

DNI núm. ……… DNI núm. ………

*Nota: l’autor ha cedit els drets d’aquest model per tal que, de forma gratuïta, una tercera persona el pugui descarregar, copiar, modificar i utilitzar sense mencionar l’autoria ni la font, tant amb caràcter professional com amb caràcter no comercial, sense limitació temporal ni territorial. No n’és permesa la traducció,* *atès que es tracta d’un model creat per al foment del català a l’àmbit del dret.*29E5MV94